Pastillet

O pastillet (en catalán pastisset, en castellano tortas de alma) ye una mena de chicot lamín tipicos de Aragón (feitos en as provincias de Teruel, estando famosos os d'as comarcas d'o Matarranya, Mayestrato, Andorra-Sierra d'Arcos, Cuencas Meneras y Baixo Aragón, Zaragoza, en destacando la comarca de Cinco Villas y Uesca, en destacando la comarca d'a Chacetania), Catalunya (en a zona que comprende as Tierras d'Ebro en a provincia de Tarragona) y o País Valenciano.

 Composición 
Son unas empanadiellas de masa no fermentada con forma semicircular, de 10 cm de largaria, 5 d'amplaria y 3 de gordaria. A receta orichinal aragonesa ye farcida de mermelada de carbaza, encara que ye común o farciu de cabello d'anchel y se fa a masa con aceite, farina de trigo, uevo, anís y mistela u moscatel pendendo d'a zona. N'existen variants como la que se fa en a localidad tarraconense d'Amposta que puet levar moniato u requesón en cuentas de cabello d'anchel. Son tamién muit conoixius os pastillez elaboraus en a localidad catalana de Tortosa.

 Vinclos externos 
  Repostería d'o Mayestrato
  Web d'a Cheneralidat de Catalunya con a historia d'a cocina catalana
  Web d'a Deputación de Tarragona

 Referencias 

Categoría:Repostería d'Aragón
Categoría:Repostería de Catalunya
Categoría:Repostería d'o País Valenciano
Categoría:Pastels